Emilio Estévez

Emilio Estévez (født 1962) er en amerikansk skuespiller, regissør og manusforfatter kjent fra en rekke ungdomsfilmer på 1980-tallet. Han gikk gradvis over til regi.

Estévez ble født i New York som sønn av skuespilleren Janet og Martin Sheen. Han er bror til Charlie Sheen. 

 Som skuespiller 
Estévez filmdebuterte i en birolle i filmen Tex (1982). I løpet av 1980-årene medvirket han i ungdomsfilmer som The Outsiders (1983), Repo Man (1984), The Breakfast Club (1985), St. Elmo's Fire (1985), Wisdom (1986) og Young Guns (1988). Han hadde en mer voksen rolle som politispaner i kriminalfilmen Spanerne (1987). På grunn av disse ungdomsfilmene (spesielt The Breakfast Club og St. Elmo's Fire) ble han en del av gjengen som på 1980-tallet ble omtalt som «Brat Pack». Han har hatt en mindre markant skuespillerkarriere etter 1980-tallet, men har gjort seg bemerket i filmer som Young Guns II (1990), Men at Work (1990), The Mighty Ducks (1992), Udødelig våpen 1 (1993) og Spanerne 2 (1993). 

I 2022 skal han etter planen gjenta rollen som Billy the kid i westernfilmen Young Guns III, hvor han også skal ha regi og manus.

Han tv-debuterte i en episode tv-serien Insight (1980) og har siden medvirket i en del tv-filmer, deriblant Straffen (In the Custody of Strangers) (1982), Nightbreaker (1989), Dollar for the Dead (1998), Late Last Night (1999) og Rated X (2000) (også regi). Han har siden 2021 hatt en fast hovedrolle i tv-serien The Mighty Ducks: Game Changers (basert på filmene med samme navn, hvor han hadde samme rolle).

 Bak kamera 
Han regidebuterte i 1986 med Wisdom (hvor han også spiller den ene hovedrollen). Kombinasjonen regi og hovedrolle gjentok seg i filmer som Men at Work og The War at Home (1996). Etter årtusenskiftet gikk han mer over til tv og har hatt regi på noen enkeltepisoder av kjente serier som The Guardian, Cold Case, Numb3rs og CSI: NY. Har hatt en noe mer beskjeden karriere som produsent og manusforfatter, men har hatt manus på filmer som Wisdom og Men at Work, og vært produsent for filmer som The Jerky Boys (1995) og The War at Home (1996). Han hadde både manus, regi og en rolle i filmen Bobby (2006).

Han ble tildelt biografiprisen ved Filmfestivalen i Venezia for Bobby.

 Filmografi 
 Film 
+ÅrFilmRolle1982TexJohnny Collins1983The OutsidersKeith "Two-Bit" Mathews1983NightmaresJ.J. Cooney (I delen "The Bishop of Battle")1984Repo ManOtto Maddox1985The Breakfast ClubAndrew Clark1985St. Elmo's FireKirby "Kirbo" Keger1985That Was Then... This Is NowMark Jennings1986Maximum OverdriveBill Robinson1986WisdomJohn Wisdom1987SpanerneDet. Bill Reimers1988Young GunsBilly the Kid1989Never on TuesdaySlepebil-sjåfør1990Young Guns IIBilly the Kid1990Men at WorkJames St. James1992FreejackAlex Furlong1992The Mighty DucksGordon Bombay1993Udødelig våpen 1Sgt. Jack Colt1993Spanerne 2Det. Bill Reimers1993Judgment NightFrancis Howard "Frank" Wyatt1994D2: The Mighty DucksGordon Bombay1996Mission: ImpossibleJack Harmon1996The War at HomeJeremy Collier1996D3: The Mighty DucksGordon Bombay2000SandTrip2005Laurence Powell2006BobbyTim Fallon2010Daniel Avery2018The PublicStuart Goodson
 TV-produksjoner 
ÅrTittelRolleAndre opplysninger1980–1981InsightForskjellige rollerEpisode: Fire episoder1981To Climb a MountainSteve NovakTV-film1982Making the GradeDwayneEpisode: "Guess Who's Coming to Class?"Straffen (In the Custody of Strangers)Danny CaldwellTV-film1989NightbreakerDr. Alexander Brown TV-film1994Saturday Night LiveProgramlederEpisode: "Emilio Estevez/Pearl Jam"1998Dollar for the DeadCowboy uten navnTV-film1999Late Last NightDanTV-film2000Rated XJames Lowell "Jim" MitchellTV-film. Også regi2003Presidenten (The West Wing)Young Josiah "Jed" BartletEpisode: "Twenty Five" (Cameo rolle)2008Two and a Half MenAndyEpisode: "The Devil's Lube"2021–2022The Mighty Ducks: Game ChangersGordon BombayFast rolle

 Referanser 

 Eksterne lenker 


Kategori:Personer fra New York City
Kategori:Skuespillere fra USA
Kategori:Regissører fra USA
Kategori:Manusforfattere fra USA
Kategori:Filmprodusenter fra USA